U-I-222/95
Datum: 1996-01-18T00:00:00.000+01:00
ecli: ECLI:SI:USRS:1996:U.I.222.95
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: OdlUS V, 6 | 18.01.1996
dokument: US17673
akt: Zakon o kazenskem postopku (Ur. list SFRJ, št. 4/77, 14/85, 26/86, 57/89 in 3/90) 1. odst. 98. čl. in 2. odst. 95. čl.
resitev: ustavitev
izrek: Postopek za preizkus pobude za začetek postopka za oceno ustavnosti 1. odst. 98. čl. v zvezi z 2. odst. 95. čl. Zakona o kazenskem postopku se ustavi.
stavek: Ustavno sodišče je ustavilo postopek, ker je izpodbijana določba zakona med postopkom prenehala veljati in je o vprašanju, ki ga ureja izpodbijana določba, v pobudnikovem primeru sodišče že izdalo pravnomočno odločbo.
odlocitev: sklep
geslo: Ocena zakonske določbe, ki je med postopkom ustavnega sodišča prenehala veljati.

Stroški postopka pred Ustavnim sodiščem.
podlaga: Zakon o Ustavnem sodišču (ZUstS), 47., 34., 6. čl.
vlagatelj: Italo Margiocco, Italija
datum_vloge: 1995-05-15T22:00:00.000Z
datum_odlocitve: 1996-01-17T23:00:00.000Z

# U-I-222/95-7

18.1.1996

---

---

# S K L E P

Ustavno sodišče je v postopku za preizkus pobude Itala Margiocca iz San Dona di Piave, Italija, ki ga zastopa Slavoljub V. Krgović, odvetnik v Kopru, na seji dne 18. januarja 1996

s k l e n i l o :

## Postopek za preizkus pobude za začetek postopka za oceno ustavnosti prvega odstavka 98. člena v zvezi z drugim odstavkom 95. člena Zakona o kazenskem postopku (Uradni list SFRJ, št. 4/77, 14/85, 26/86, 57/89 in 3/90) se ustavi.

## Pobudnik nosi sam svoje stroške postopka.

# O b r a z l o ž i t e v

Pobudnikov pooblaščenec je v dopolnitvi ustavne pritožbe, vloženi dne 18. junija 1994, zatrjeval neskladnost določb Zakona o kazenskem postopku (Uradni list SFRJ, št. 4/77, 14/85, 26/86, 57/89 in 3/90 - v nadaljevanju: ZKP-77), ki stroške prevoda obsodilne sodbe nalagajo obdolžencu, z mednarodnimi akti in določbo 8. člena Ustave. V sklepu, s katerim je ustavno pritožbo zavrglo, je Ustavno sodišče navedlo, da bo pritožnikovo pobudo obravnavalo posebej.

ZKP-77 je med postopkom pred Ustavnim sodiščem prenehal veljati. O spornem vprašanju je že bilo pravnomočno odločeno, tako da ne gre za primer iz 47. člena Zakona o Ustavnem sodišču (Uradni list RS, št. 15/94 - v nadaljevanju: ZUstS). Ustavno sodišče je zato postopek ustavilo.

Pobudnikov pooblaščenec je zahteval povračilo stroškov zastopanja po odvetniški tarifi. V postopku pred Ustavnim sodiščem nosi vsak udeleženec svoje stroške, če Ustavno sodišče ne odloči drugače (prvi dstavek 34. člena ZUstS). Za tako drugačno odločitev bi morali obstajati neki posebni razlogi, ki pa jih pobudnikov pooblaščenec ne navaja.

Ustavno sodišče je sprejelo ta sklep na podlagi 47. člena v zvezi s 6. členom in na podlagi prvega odstavka 34. člena ZUstS v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen in dr. Lojze Ude. Sklep je sprejelo soglasno.

---

# P r e d s e d n i k

dr. Tone Jerovšek